《隆佑太后挽歌辞三首》
宋代·刘子翚

俭约身为率，忧勤寿岂延。
钟残长乐夜，日断泰陵烟。
归驭应奔月，余勋赖补天。
伤心南渡日，一棹赣江船。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。